Կարոլինա Էռերա

Կարոլինա Էռերա (իսպ.՝ Carolina Herrera, հունվարի 8, 1939(1939-01-08), Կարակաս, Վենեսուելա), վենեսուելացի-ամերիկացի դիզայներ։ Հայտնի է իր բացառիկ անհատական ոճով։ Նրա զգեստներն են կրում առաջին տիկիններ Ժակլին Օնասսիսը, Միշել Օբաման, Մելանյա Թրամփը և այլք։ Նյու Յորք Թայմսը նրա զգեստները նկարագրում է «էլեգանտ և աշխարհիկ, առանց անհեթեթությունների»։


== Անձնական կյանք ==
Մարիա Կարոլինա Ժոզեֆինա Պականինս ի Նինո, ծնվել է 1939 թվականի հունվարի 8-ին Կարակասում, Վենեսուելա։ Հայրը՝ Գիլլերմո Պականինս Աչեվեդոն, օդային ուժերի սպա և Կարակասի նախկին կառավարիչն է եղել, մայրը Մարիա Քրիստինա Նինո Պասսիոսն էր։ Կարոլինային նորաձևության աշխարհի հետ ծանոթացրել է տատը, ով թոռնուհուն տանում էր ցուցադրությունների և զգեստներ էր գնում Լանվինից և Դիորից։ Նա ասել է,- "Աչքս սովոր էր միայն գեղեցիկ բաների"։
1957 թվականին Կարոլինան ամուսնանում է վենեսուելացի կալվածատեր Գիլլերմո Բերհրենս Թելլոյի հետ։ Նրանք ունենում են երկու աղջիկ՝ Մերսեդեսը և Անա Լուիզը։ Ավելի ուշ նրանք ամուսնալուծվում են։ 
1968 թվականին Կարակասում նա ամուսնանում է Ռեյնալդո Էռերա Գուեվարայի հետ, ով 1962 թվականին իր հոր մահից հետո ժառանգել էր Թորրե ընտանիքի 5-րդ Մարկես իսպանական տիտղոսը։ Ամուսնանալով Կարոլինան ստանում է Թորրե տան Մարկեսի կին տիտղոսը, սակայն այն կրում է մինչև 1992 թվականը, քանի որ Ռեյնալդոն և Կարոլինան տղա չեն ունենում։ Ամուսինը հանդիսանում է "Վենիտի Ֆեըր" (Vanity Fair) ամսագրի ծրագրերի գլխավոր խմբագիրը։ Նրանք ունեն երկու դուստր՝ Կարոլինա Ադրիանան և Պատրիսիա Քրիստինան և 6 թոռ։ 
2009 թվականին Կարոլինան դարձավ Միացյալ Նահանգների քաղաքացի։


== Կարիերա և բրենդ ==
Վերջերս համագործակցելով Միք և Բիանկա Ջագերների և Էնդի Վարհոլի հետ Ստուդիո 54-ում՝ Կարոլինան հայտնի դարձավ իր դրամատիկական ոճով։ Նա առաջին անգամ երևաց "Ինտերնեյշընըլ Բեսթ Դրեսդ ցանկում" 1972 թվականին, ավելի ուշ 1980 թվականին ընտրվեց "Փառքի Սրահում"։ Այդ տարի Կարոլինայի ընկերուհին՝ "Վոգ" ամսագրի գլխավոր խմբագիրը առաջարկում է նրան թողարկել հագուստի հավաքածու։ Նա այդպես էլ անում է՝ արդեն ունենալով հագուստների օրինակները նախագծված Կարակասում։ 
Հայնտի "Պարկ Ավենյու" բուտիկը համաձայնում է ցուցադրել Կարոլինայի հագուստները։ Սկզբնական հաջողություն ունենալով՝ նա վերադառնում է Կարակաս։ Պոդյումին նրա առաջին ցուցադրությունը տեղի է ունեցել 1980 թվականին, որտեղ նաև ներգրավված էր ապագա սուպերմոդել Իման։
Ընկերությունը հիմնվել է 1980 թվականին Նյու Յորք քաղաքում և 1981 թվականին ճանաչում է ստացել այնպիսի կարևոր հրատարակություններից, ինչպիսիք են "Ուիմինզ Ուեըր Դեյլի"(Women's Wear Daily) և "Թաթլեր" (Tatler)։ Նրա հայտնի հաճախորդներից էին Ռենե Զելվեգերը և Ժակլին Քենեդի Օնասսիսը։ Վերջինս Կարոլինային խնդրել էր նախագծել իր դստեր հարսանեկան զգեստը։
1980-ականների վերջերին իսպանական օծանելիքի ընկերություն "Պուիգը" արտոնագրում է Կարոլինա Էռերա անունը՝ ստեղծելով և շուկա ներմուծելով օծանելիքի հավաքածու։ 1995 թվականին նույն ընկերությունը ձեռք է բերում Կարոլինա Էռերա նորաձևության բիզնեսը՝ Կարոլինային նշանակելով կրեատիվ տնօրենի պաշտոնին։ 2008 թվականին նրանք թողարկում են Սի Էյջ (CH ) Կարոլինա Էռերա բրենդը։ 2012 թվականի տվյալներով ամբողջ աշխարհում գործում է Սի Էյջ Կարոլինա Էռերայի 18 բուտիկ, իսկ նրա հավաքածուները հանդիպում են 104 երկրների 280 խանութներում։


== Մրցանակներ և նվաճումներ ==
2008 թվականին Կարոլինա Էռերան ստացել է "Լայֆթայմ Ըչիվմենթ" մրցանակը Ամերիկայի Նորաձևության Դիզայներների կոնսուլի կողմից և 2004 թվականին "Տարվա Ուիմինսվեըր դիզայներ" մրցանակը։ Էռերան "Նյու Յորքի Էքսելենս մրցանակի Ինթերնեյշընըլ Սենթրի" մրցանակակիր է, ինչպես նաև գեղարվեստում վաստակի համար ստացել է "Իսպանիայի Ոսկե Մեդալ"։ Մեդալը շնորհել է թագավոր Դոն Խուան Կարլոս 1-ը 2002 թվականին։ 1997 թվականին ստացել է Թագուհի Սոֆիայի անվան Իսպանական Իսնտիտուտի ոսկե մեդալը։
2012 թվականին արժանացել է "Ֆեյշըն Գրուպ Ինթըրնեյշընըլ Սուպերսթար մրցանակին" և "Տարվա Սթայլ ըվորդս դիզայներ" մրցանակին։ Նա յոթ անգամ հայտնվել է "Վոգ" ամսագրի շապիկին 2004 թվականից հանդիսանում է "Միմի Սոու" զարդերի ընկերության բաժնետոմսերի անդամ։ 
2014 թվականին վաստակել է "Նորաձևության Կատարողական արվեստի համար կուտյուր կոնսուլ մրցանակը"։


== Ծանոթագրություններ ==


== Արտաքին հղումներ ==
Կարոլինա Էռերա, պաշտոնական կայք